Apataki

Apataki  je veľký atol v západnej časti súostrovia Tuamotu v rámci Francúzskej Polynézie. Najbližším susedom je atol Arutua ( smerom na západ) a centrálny ostrov Tahiti je vzdialený približne  na juhozápad.

Geografia atolu 
Atol má približne hranatý, na juhu zaoblený tvar, s veľmi tenkým prstencom k pomere k celkovej rozlohe. Má približne  na dĺžku a  na šírku. Jeho lagúna má dva pomerne široké a hlboké splavné vstupy. Na severozápade je to  široký „Aimonu“ a na juhu  široký „Haniuru“.

Prstenec atolu je, podobne ako u mnohých iných atolov  v oblasti (Fakarava, Kaukura, Toau, Faaite, Tahanea a i.) z južnej strany tvorený zväčša nízkym koralovým útesom, umiestneným iba tesne na úrovni hladiny oceánu a len sporadicky prerušovaný ostrovčekmi (polyn. „motu“). Zo severnej strany tvorí prstenec atolu podstatne viac rôzne dlhých pásov súše s vegetáciou, prerušovaných plytkými prieplavmi.

Z geologického hľadiska je to koralový atol, umiestnený na vrchole podmorskej sopky, ponorenej len tesne pod hladinu mora. Sopka z oceánskeho dna na výšku meria  a jej vek sa odhaduje na  59,5 až 61,1 mil. rokov.

Dejiny 
Prvá písomná zmienka je od holandského moreplavca Jakoba Roggeveena z 21. mája 1722. Atol pomenoval „Avondstond“, aj keď podľa niektorých zdrojov to bol názov „Hagemeister Island“.
Ďalší známy zápis do lodného denníka a máp vykonal James Cook 19. apríla 1774..

V súčasnosti je najobývanejšou osadou Niutahi, kde žije drvivá väčšina obyvateľov atolu. Je situovaná na juhozápadnom ostrovčeku prstenca atolu, hneď vedľa splavného vstupu do lagúny. Súčasťou tohto ostrovčeka je aj umelo vytvorená súš pre letisko, vybudované v roku 1977, ktorého asfaltová pristávacia dráha je dlhá .

Ekonomika 
Na atole žilo v roku 2012 350 obyvateľov. Ekonomicky komunita prosperuje najmä produkciou perál, ovocia Noni (Morinda citrifolia), vanilky, produkcie kopry a rybolovu. Začína sa rozvíjať aj turistika vďaka vhodným lokalitám na potápanie.

Administratívne a geografické členenie 
Geograficky patrí atol Apataki k Palliserovým ostrovom. Tie tvoria ešte atoly Fakarava, Niau, Toau, Arutua, Kaukura, Mataiva, Tikehau, Rangiroa a Makatea.

Administratívne patrí atol do komunity Arutua, do ktorej, okrem rovnomenného atolu, patrí ešte atol Kaukura.

Referencie

Pozri aj 
 Zoznam letísk vo Francúzskej Polynézii

Externé odkazy 
Archív zoznamu atolov na OceanDots
Zoznam pôvodných názvov ostrovov Puamotu 
Biodiverzita polynézskych atolov

Zdroj 
 

Atoly Tichého oceánu